Līna Mūze-Sirmā

Līna Mūze-Sirmā (dzimusi Līna Mūze  Smiltenē) ir latviešu vieglatlēte, startē šķēpa mešanas sacensībās. Viņa ir Eiropas U-23 čempione šķēpa mešanā un Latvijas rekordiste junioriem (60,31 m).

 Karjera 
Šķēpa mešanā trenējas kopš 2005. gada. Pašlaik trenējas pie Zigismunda Sirmā. Iepriekš trenējusies pie Guntara Marksa, Andreja Vaivada un Valentīnas Eidukas un Kimmo Kinnunena (Somija).

L. Mūze ir izcīnījusi 6. vietu 2009. gada Pasaules jaunatnes čempionātā ar rezultātu 50,36 m. 2010. gada Pasaules čempionātā junioriem sportiste izcīnīja sudraba medaļu ar jaunu personisko rekordu 56,64 m.Šķēpmetēja Līna Mūze ar jaunu rekordu kļūst par pasaules vicečempioni, diena.lvŠķēpmetēja Mūze izcīna sudraba medaļu pasaules junioru čempionātā , delfi.lv Tāpat 2010. gadā kļuva par Latvijas junioru čempioni ar rezultātu 55,28 m. 2011. gada 20. maijā Rīgas atklātajās meistarsacīkstēs jauniešiem L. Mūze uzstādīja Latvijas rekordu šķēpa mešanā junioriem — 58,86 metri.Mūzei Latvijas junioru rekords šķēpmešanā, sportacentrs.com 2011. gada jūlijā izcīnīja sudraba medaļu Eiropas U-20 čempionātā ar rezultātu 55,83 m.Mūzei Eiropas U-20 čempionāta sudrabsŠķēpmetēja Mūze izcīna sudraba medaļu Eiropas junioru čempionātā 2012. gada Eiropas čempionātā viņa izcīnīja 10. vietu ar rezultātu 55,60 m. 2012. gada jūlijā izpildīja  A normatīvu, sasniedzot arī jaunu personisko rekordu — 61,04 metri.  viņa kvalifikācijā ar 59,91 m tālu metienu ierindojās 13. vietā, tādējādi nekvalificējoties finālam. 2013. gadā kļuva par Eiropas U-23 čempioni. 2013. gada Pasaules čempionātā Maskavā, Krievijā, izcīnīja 14. vietu.

2016. gada 10. jūnijā Valsts prezidenta balvas izcīņā Valmierā L. Mūze ieņēma otro vietu aiz Madaras Palameikas ar jaunu personisko rekordu 62,09 m, kas bija arī izpildīts Riodežaneiro olimpisko spēļu kvalifikācijas normatīvs.Prezidenta balvā Palameika labo rekordu, Mūze izpilda normatīvu — fakti un skaitļi  prezidentabalva.lv Eiropas čempionātā Amsterdamā kvalifikācijas sacensībās viņa guva smagu traumu, kas sportistei liedza iespēju piedalīties Olimpiskajās spēlēs.

2018. gada 28. jūlijā L. Mūze ar jaunu personīgo rekordu 63,18 metri Daugavas stadionā Rīgā kļuva par Latvijas čempioni, vienlaikus nodrošinot Eiropas čempionāta normatīva izpildi.Mūze ar jaunu personīgo rekordu kļūst par Latvijas čempioni šķēpmešanā LSM

2019. gada 18. maijā Dimanta līgas posmā Šanhajā viņa divreiz laboja savu perosnisko rekordu (vispirms 63,89 m 4. metienā, tad vēlreiz 5. metienā 64,87 m) un izcīnīja otro vietu, tādējādi arī kvalificējoties 2020. gada olimpiskajām spēlēm.

2019. gada Pasaules čempionātā Dohā L. Mūze neiekļuva finālā, sasniedzot 27. vietu kopvērtējumā (55,66 m). Tāpat finālsacensībās neizdevās iekļūt 2020. gada vasaras olimpiskajās spēlēs, kas notika 2021. gadā Tokijā, kur ar rezultātu 57,33 m L. Mūze palika 26. vietā, atpaliekot no abām pārējām Latvijas izlases šķēpmetējām. 2022. gada jūnijā L. Mūze izcīnīja otro vietu Dimanta līgas sacensībās Parīzē, šķēpu aizmetot 62,56 m. 2022. gada Pasaules čempionātā Jūdžīnā ar rezultātu 61,26 m izcīnīja sesto vietu, kas bija labākais rezultāts starp Eiropas šķēpmetējām. Tajā pašā gadā Eiropas čempionātā Minhenē ieņēma 7. vietu.

2023. gada Eiropas spēlēs ieguva zelta medaļu ar rezultātu 62,38 metri. 2023. gada Pasaules čempionātā Budapeštā kvalifikācijā sasniedza labāko rezultātu, raidot šķēpu 63,50 metru tālumā, bet finālsacensībās aizmeta 58,43 metrus un ieņēma 9. vietu.  Parīzē kvalifikācijas sacensībās ar 60,30 m tālu metienu ieņēma 17. vietu un finālam nekvalificējās.

 Privātā dzīve 
L. Mūze daudzus gadus ir pāris ar citu latviešu šķēpmetēju Zigismundu Sirmo,Šķēpmetēja Mūze smago traumu ārstēs Latvijā ar mīļotā puiša Sirmā atbalstu jauns.lv ir precējušies.

 Personiskie rekordi 
 Disciplīna  Rezultāts  Datums  Vieta Šķēpa mešana  64,87 m 

 Sasniegumi 
Pārstāvētā valsts: 2009Pasaules jaunatnes čempionāts6. vieta50,36 m2010Pasaules čempionāts junioriem2. vieta56,64 m2012Eiropas čempionāts10. vieta55,60 mOlimpiskās spēles13. vieta59,91 m2013Eiropas U-23 čempionāts1. vieta58,61 mPasaules čempionāts14. vieta60,29 m2014Eiropas čempionāts19. vieta53,42 m2015Universiāde2. vieta60,26 m2016Eiropas čempionāts –2018Eiropas čempionāts19. vieta53,95 m2019Pasaules čempionāts27. vieta55,66 m2021Olimpiskās spēles26. vieta57,33 m2022Pasaules čempionāts6. vieta61,26 mEiropas čempionāts7. vieta58,11 m2023Pasaules čempionāts9. vieta58,43 m2024Eiropas čempionāts8. vieta58,58 mOlimpiskās spēles17. vieta60,30 m

 Atsauces 

 Ārējās saites 

 LVS profils
 LOV profils

Kategorija:1992. gadā dzimušie
Kategorija:Smiltenē dzimušie
Kategorija:Latvijas vieglatlētes
Kategorija:Šķēpa metēji
Kategorija:2012. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki